บาทเปิด 29.94 บาทต่อดอลลาร์ แข็งค่า
เงินบาทเปิดตลาด 29.94 บาทต่อดอลลาร์ แข็งค่าเล็กน้อยหลังดอลล์อ่อนขานรับมาตรการกระตุ้นเศรษฐกิจสหรัฐ
22 ม.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 29.94 บาท/ดอลลาร์ แข็งค่าเล็กน้อยจากปิดตลาดเย็นวานนี้ที่ระดับ 29.95 บาท/ดอลลาร์ หลังดอลลาร์อ่อนค่าเมื่อเทียบกับทุกสกุลเงินหลัก เนื่องจากมีแรงเทขายดอลลาร์เพื่อไปลงทุนในสินทรัพย์เสี่ยง โดยนักลงทุนคาดจะมีความคืบหน้าเกี่ยวกับแผนกระตุ้นเศรษฐกิจที่ได้รับผลกระทบจากวิกฤตโควิด-19 ของสหรัฐ ขณะที่นโยบายของธนาคารกลางยุโรป (ECB) และธนาคารกลางญี่ปุ่น (BOJ) ยังเป็นไปตามที่นักลงทุนคาดการณ์ไว้
"บาทแข็งค่าจากเย็นวานนี้ หลังดอลลาร์อ่อนค่าเนื่องจากมีแรงเทขายออกมา" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 29.90-30.00 บาท/ดอลลาร์